CELEX: C2006/294/54
Language: et
Date: 2006-12-02 00:00:00
Title: Kohtuasi C-399/06 P: Faraj Hassani 25. septembril 2006 esitatud apellatsioonkaebus Euroopa Ühenduste Esimese Astme Kohtu 12. juuli 2006.  aasta otsuse peale kohtuasjas T-49/04: Faraj Hassan versus Euroopa Liidu Nõukogu ja Euroopa Ühenduste Komisjon

2.12.2006   
            
            
               ET
            
            
               Euroopa Liidu Teataja
            
            
               C 294/30
            
         Faraj Hassani 25. septembril 2006 esitatud apellatsioonkaebus Euroopa Ühenduste Esimese Astme Kohtu 12. juuli 2006. aasta otsuse peale kohtuasjas T-49/04: Faraj Hassan versus Euroopa Liidu Nõukogu ja Euroopa Ühenduste Komisjon
   (Kohtuasi C-399/06 P)
   (2006/C 294/54)
   Kohtumenetluse keel: inglise
   Pooled
   
      Apellatsioonkaebuse esitaja: Faraj Hassan (esindajad: barrister E. Grieves ja solicitor H. Miller)
   
      Teised menetluspooled: Euroopa Liidu Nõukogu ja Euroopa Ühenduste Komisjon
   Apellatsioonkaebuse esitaja nõuded
   Apellatsioonkaebuse esitaja palub Euroopa Kohtul:
   
               1)
            
            
               Tühistada Esimese Astme Kohtu asjakohane otsus;
            
         
               2)
            
            
               tühistada nõukogu 27. mai 2002. aasta määrus nr 881/2002 (1), muudetud komisjoni 20. novembri 2002. aasta määrusega nr 2049/2003 (2) ja/või komisjoni 20. novembri 2002. aasta määrus nr 2049/2003 tervikuna ja/või selles apellatsioonkaebuse esitaja suhtes sätestatud keelu ulatuses;
            
         
               3)
            
            
               teise võimalusena tunnistada eelnimetatud määrused apellatsioonkaebuse esitaja suhtes mittekohalduvateks;
            
         
               4)
            
            
               võtta muid meetmeid, mida Euroopa Kohus peab asjakohasteks;
            
         
               5)
            
            
               mõista apellatsioonkaebuse esitaja kohtukulud välja nõukogult;
            
         
               6)
            
            
               mõista nõukogult välja kahjuhüvitis.
            
         Väited ja peamised argumendid
   Apellatsioonkaebuse esitaja märgib, et nõukogu ja komisjon on kohustatud austama Euroopa inimõiguste konventsioonis sätestatud õigusi ega saa sellest kohustusest taganeda teisiti, kui pakkudes selle kohustuse ülesütlemise korral “vähemalt võrdväärset kaitsed”.
   Peale selle märgitakse, et ÜRO julgeolekunõukogu pädevusega pakutav kaitse ei ole võrdväärne Euroopa inimõiguste konventsioonis ettenähtud kaitsega.
   Apellatsioonkaebuse esitaja väidab, et Esimese Astme Kohus on rikkunud õigusnorme niivõrd, kuivõrd ta:
   
               i)
            
            
               ei hinnanud otseselt seda, kas ÜRO julgeolekunõukogu pakub Euroopa inimõiguste konventsiooniga võrdväärset kaitset, eriti mis puudutab kõnelause konventsiooni artikleid 6, 8, 13 ja selle protokolli artiklit 1, ja
            
         
               ii)
            
            
               kontrollis ÜRO julgeolekunõukogu pädevust üldiselt jus congensi põhimõtet silmas pidades ega võrrelnud seda pädevust Euroopa inimõiguste konventsiooni artiklitega 6, 8, 13 ja selle konventsiooni protokolli artikliga 1.
            
         Lisaks väidetakse, et Esimese Astme Kohus eksis, leides, et omandi kasutamise piirang ei ole omandiõiguse sisu osas asjakohane.
   
      (1)  Nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (EÜT L 139, lk 9; ELT eriväljaanne 18/01, lk 294).
   
      (2)  Komisjoni 20. novembri 2003. aasta määrus (EÜ) nr 2049/2003, millega 25. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001 (ELT L 303, lk 20; ELT eriväljaanne 18/02, lk 219).